Legal Document

Category: 1987

Text:
75. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 35494 της 1 Ιουλ./5 Αυγ. 1977 (ΦΕΚ Β' 740) Περί προωθήσεως θέσεως των Κλάδων ΜΕ της Ανωτάτης Γεωπονικής Σχολής Αθηνών. Έχοντες υπ’ όψει:1.Τας διατάξεις των άρθρων: α)1 και 2 του Ν. 4464/65 «περί τροποποιήσεως διατάξεων τινών του υπαλληλικού κώδικος κ.λ.π.» β)43 του Ν. 22/75 «περί ρυθμίσεως θεμάτων καταστάσεων των δημοσίων υπαλλήλων και υπαλλήλων Ν.Π.Δ.Δ.» γ)29 του Ν. 434/76 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.» 2.Το Π. Διάταγμα 158/1977 (ΦΕΚ 50 τ.Α') «περί επεκτάσεως διατάξεών τινων των Νόμων 4464/65, 22/75 και 434/76 επί των Νομικών Προσώπων Δημοσίου Δικαίου, αρμοδιότητος της Γενικής Διευθύνσεως Ανωτάτης Εκπαιδεύσεως του Υπουργείου Εθνικής Παιδείας και Θρησκευμάτων», αποφασίζομεν: Αι κατά την δημοσίευσιν του Ν. 434/1976 υφιστάμεναι εις την Ανωτάτην Γεωπονικήν Σχολήν Αθηνών δέκα εννέα (19) θέσεις των Κλάδων ΜΕ1 Διοικητικού, και ΜΕ6 Βιβλιοθηκαρίων, προβλεπόμεναι υπό της υπουργικής αποφάσεως 104964/1976 (ΦΕΚ 127 τ.Α'), και του Π.Δ. 216/1976 (ΦΕΚ 79 τ.Α'), θεωρούνται εφ’ εξής ως προς τας επί βαθμοίς 5ω-4ω θέσεις ως ανήκουσαι εις την ιδίαν ομάδα κλάδων, κατά την έννοιαν του άρθρου 1 του Ν. 4464/1965. Εις την ανωτέρω ομάδα κλάδων προωθείται μία (1) θέσις επί βαθμώ 5ω-4ω επί αντιστοίχω μειώσει εις τον εισαγωγικόν βαθμόν μιας θέσεως του κλάδου ΜΕ1 Διοικητικού. Ούτω αι θέσεις της ομάδος των ως άνω Κλάδων της Ανωτάτης Γεωπονικής Σχολής Αθηνών κατανέμονται κατά βαθμούς ως ακολούθως: Θέσεις επί βαθμοίς 5ω-4ω τρεις        (3) Θέσεις επί βαθμοίς 10ω-6ω του Κλάδου ΜΕ1 Διοικητικού δέκα τρεις      (13) Θέσεις επί βαθμοίς 10ω-6ω του Κλάδου ΜΕ6 Βιβλιοθηκαρίων τρεις        (3)      "Ήτοι εν συνόλω       (19)